Document ID: /roh_data/filtered/fineweb-2-filterrobots_roh.jsonl.gz/9383

En il Grischun vegn la lescha da chatscha discutada il pli cuntravers da tut ils tschintg projects da las votaziuns federalas. La fin da settember decida la Svizra davart la revisiun da la lescha da chatscha - u pli concret, per schluccar la protecziun dal luf.
Davart questa tematica debatteschan l’anteriura cussegliera naziunala Silva Semadeni (CONTRA) ed il cusseglier dals chantuns Stefan Engler (PRO). Er live en il studio èn Adrian Arquint, manader da l'Uffizi chantunal da chatscha e pestga, e Martin Kreiliger, manader da fatschenta dal project en favur dal guaud da muntogna, che dattan pled e fatg. Manada vegn la discussiun dad Andri Franziscus.
Il public da RTR è cordialmain envidà da participar a la discussiun cun trametter sias dumondas e ses resuns via rtr.ch.
Livestream Controvers spezial
- Tematica
Il luf en il focus
- Giasts
Silva Semadeni, anteriura cussegliera naziunala
Stefan Engler, cusseglier dals chantuns
Adrian Arquint, manader da l’Uffizi chantunal da chatscha e pestga
Martin Kreiliger, manader da fatschenta dal project en favur dal guaud da muntogna
- Moderaziun
Andri Franziscus
- Cura
Mesemna, ils 09-09-2020 a las 20:00 sin SRF info e sin rtr.ch